Page:Scotland's skaith, or, The history o' Will and Jean.pdf/3

 3 Kind and gentle was her nature; At ilk place she bare the bell: Sic a bloom, and shape, and stature! But her look nne tongue can tell ! Sic was Jean, when Will first mawing, Spied her on a thraward beast; Flew like fire, and just when fa'ing, Kep'd her on his manly breast. Light he bare her, pale as ashes, Cross the meadow, fragrant green; Plac'd her on the new-mawn rashes, Watching, sad, her opening een. Sic was Will, whan poor Jean fainting Drapt into a lover's arms; Waken'd to his sad lamenting ; Sigh'd and blush'd a thousand charms. Soon they loo'd and soon were buckl'd; Nane took time to think and rue.-- Youth, and worth, and beauty, cuppl'd; Luve had never less to do. Three short years flew by fu' canty, Jean and Will thought them but are ; Ilka day brought joy and plenty, Ilka year a dainty wean. Will wrought sair, but aye wi' pleasure, Jean the hail day span and sang : Will and means her constant treasure, Blest wi' them, nae day seem'd lang: